На основу члана 4. став 7. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016 и 113/2017 и 113/2017-I-др.закон), члана 12. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 95/2016), Правилника о организацији и систематизацији радних места у Градској управи града Ниша, Служби за послове Скупштине града, Служби за послове Градоначелника, Служби за послове Градског већа, Канцеларији за локални економски развој и пројекте, Правобранилаштву града Ниша, Канцеларији заштитника грађана, Буџетској инспекцији града Ниша и Служби за интерну ревизију органа и служби града Ниша, број 549-7/2018-03 од 08.05.2018.године и Закључка Комисије за давање сагласности за ново запошљавање и додатно радно ангажовање код корисника јавних средстава 51 број:112-9062/2018 од 26.09.2018.године, начелник Градске управе града Ниша

**РАСПИСУЈЕ И ОГЛАШАВА**

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**Послови Градског услужног центра III, 1 извршилац, на неодређено време**

**у Градској управи града Ниша, Секретаријату за послове управе и грађанска стања**

**I Орган у коме се радно место попуњава:**

Градска управа града Ниша, Секретаријат за послове управе и грађанска стања, Градски услужни центар

**II Радно место које се попуњава:**

**Послови Градског услужног центра III, у звању виши референт, 1 извршилац**

**III Опис послова:** Обавља послове пријемне кацеларије, учествује у сачињавању извештаја за потребе ГУЦ, пружа информације грађанима о питањима из делатности секретаријата, прикупља податке за израду социјалних карата, присуствује у службеним просторијама ради коришћења истог за једнократне намене обавља и друге послове по налогу непосредног руководиоца.

**IV Услови за запослење:**

- да је пунолетан држављанин Републике Србије;

- да није правноснажно осуђиван на безусловну казну затвора од најмање шест месеци;

- да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;

- Стечено средње образовање друштвеног, природног или техничког усмерења у четворогодишњем трајању, положен државни стручни испит и најмање пет година радног искуства у струци**.**

**V Место рада:**

Градска управа града Ниша, Секретаријат за послове управе и грађанска стања, Градски услужни центар, ул. Николе Пашића 24, Ниш

**VI Пријава на конкурс са кратком биографијом садржи:** име и презиме кандидата, датум и место рођења, адресу становања, број телефона, e-mail адресу, податке о образовању**.**

Пријава на конкурс мора бити својеручно потписана.

**Уз пријаву на јавни конкурс кандидат подноси следећу документацију:**

- извод из матичне књиге рођених;

- уверењe о држављанству **(не старије од 6 месеци);**

- диплому или уверење о стручној спреми;

- уверење Министарства унутрашњих послова - Полицијске управе да није правноснажно осуђиван на безусловну казну затвора од најмање шест месеци (**издато након објављивања овог конкурса**);

- доказ о радном искуству у струци (потврде, решења и други акти из којим се доказује на којим пословима, са којом стручном спремом и у компериоду јестечено радно искуство);

- исправе којима се доказује да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;

- уверење о положеном државном стручном испиту (Изабрани кандидат који нема положен државни стручни испит, биће обавезан да исти положи, у супротном ће му престати радни однос);

**Сви докази прилажу се у оригиналу или у овереној фотокопији.**

Одредбом члана 9. и члана 103. Закона о општем управном поступку („Службени гласник РС“, бр. 18/2016) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству и извод из матичне књиге рођених.

Потребно је да учесник конкурса, достави целокупну тражену документацију. Уколико се кандидат определи да орган прибави уверење о држављанству и извод из матичне књиге рођених, уз осталу тражену документацију, потребно је да достави и изјаву о томе.

Образац изјаве доступан је на сајту града Ниша и објављен је уз јавни конкурс за попуњавање извршилачког радног места **Послови Градског услужног центра III**, у звању виши референт, 1 извршилац.

**VII Трајање радног односа**:

За наведено радно место, радни однос се заснива **на неодређено време**

**VIII У изборном поступку, Конкурсна комисија** за спровођење jaвног конкурса за попуњавање извршилачког радног места **Послови Градског услужног центра III**, у Градској управи града Ниша, Секретаријату за за послове управе и грађанска стања,Градском услужном центру (у даљем тексту: конкурсна комсија), **врши проверу и оцењивање**:

1. Стручне оспособљености за рад на радном месту – увидом у податке из пријаве на јавни конкурс и приложених доказа, и усмено, путем разговора са кандидатом.
2. Знања из области канцеларијског пословања, усмено, путем разговора и то познавања:

- Уредбе о канцеларијском пословању органа државне управе („Службени гласник РС“, број 80/92, 45/2016 и 98/16).

1. Вештина комуникације, усмено, путем разговора.

**IX**  **Објављивање јавног конкурса**: Јавни конкурс за попуњавање извршилачког радног места **Послови Градског услужног центра III,** објављује се на интернет презентацији Града Ниша [**http://www.ni.rs/konkursi/**](http://www.ni.rs/konkursi/).

Обавештење о јавном конкурсу, са адресом интернет презентације Града Ниша на којој је јавни конкурс објављен, објављује се у дневним новинама „Блиц“, које се дистрибуирају за целу територију Републике Србије.

**X Рок за подношење пријаве на конкурс:** Рок за подношење пријаве на конкурс је 15 дана од дана оглашавања обавештења о јавном конкурсу у дневним новинама „Блиц“.

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе, Конкурсна комисија одбацује закључком против кога се може изјавити жалба жалбеној комисији у року од осам дана од дана пријема закључка.

Жалба кандидата не задржава извршење закључка.

**XI Адреса на коју се подносе пријаве на конкурс**:

Пријаве и доказе о испуњавању услова конкурса кандидат може доставити лично или препорученом пошиљком Конкурсној комисији, преко Градске управе града Ниша: на адресу Градска управа града Ниша, ул. Николе Пашића број 24, или на шалтеру број 15 Градски услужни центар, са назнаком „За Конкурсну комисију за јавни конкурс за попуњавање извршилачког радног места **Послови Градског услужног центра III**, **у Градској управи града Ниша, Секретаријат за послове управе и грађанска стања“**.

**XII Лице задужено за давање обавештења о јавном конкурсу:** Биљана Милојковић, тел. 018/504-484 периоду од 11,00 -13,00 часова.

**XIII Изборни поступак:**

Јавни конкурс спроводи Конкурсна комисија именована од стране начелника Градске управе града Ниша.

Конкурсна комисија ће, о месту, дану и времену када ће се обавити провера стручних оспособљености, знања и вештина које се вреднују у изборном поступку, обавестити учеснике конкурса, чије су пријаве благовремене и потпуне, уз које су приложени сви потребни докази и који испуњавају услове за рад на наведеном радном месту.

НАПОМЕНА:

Пробни рад је обавезан за сва лица која нису заснивала радни однос у органу аутономне покрајине, јединици локалне самоуправе, или државном органу.

Пробни рад за радни однос заснован на неодређено време траје шест месеци.

Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.

НАЧЕЛНИК ГРАДСКЕ УПРАВЕ

ГРАДА НИША

Љубиша Јанић